A4-0317/96

Ψήφισμα σχετικά με την ανακοίνωση της Επιτροπής για τις προτεραιότητες της πολιτικής καταναλωτών (1996-1998) (COM(95)0519 - C4-0501/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (1996-1998) (COM(95)0519 - C4- 0501/95),

- έχοντας υπόψη το άρθρο 129Α της Συνθήκης ΕΚ,

- έχοντας υπόψη το πρόγραμμα εργασίας της Επιτροπής για το 1996 ((ΕΕ C 282 της 26.9.1996, σελ.4)),

- έχοντας υπόψη το δεύτερο τριετές πρόγραμμα δράσης της Επιτροπής για τους καταναλωτές (1993-1995) (COM(93)0378),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Ανάπτυξης και Συνεργασίας (A4-0317/96),

1. τονίζει ότι η προστασία των καταναλωτών αποτελεί ζωτικό στοιχείο για την εγκαθίδρυση μιας αποτελεσματικής εσωτερικής αγοράς[semigr ]

2. επιδοκιμάζει την ανακοίνωση της Επιτροπής, εκφράζει όμως τη λύπη της που δεν έγινε αποτίμηση της προηγούμενης περιόδου και δεν υπάρχουν χρονοδιάγραμμα και συγκεκριμένες προτάσεις για την περαιτέρω προώθηση της πολιτικής καταναλωτών[semigr ]

3. ζητεί από την Επιτροπή να καταθέσει το συντομότερο δυνατόν λεπτομερές Σχέδιο Δράσης, ίδιο με το πεδίο του προηγούμενου σχεδίου, στο οποίο θα εμφαίνονται οι προτάσεις επί των οποίων σκοπεύει να δράσει καθώς και χρονοδιάγραμμα της ολοκλήρωσής του[semigr ]

4. διαπιστώνει ότι κατ' εφαρμογή της αρχής της επικουρικότητας (άρθρο 3β, δεύτερη παράγραφος της Συνθήκης ΕK), οι στόχοι και μέτρα προτεραιότητος μιας ευρωπαϊκής πολιτικής καταναλωτών μπορούν, λαμβάνοντας κυρίως υπόψη τις επιπτώσεις της εσωτερικής αγοράς στους καταναλωτές, να υλοποιηθούν καλύτερα σε κοινοτικό επίπεδο παρά σε επίπεδο κρατών μελών και τονίζει ότι δεν θα πρέπει να γίνει κατάχρηση της αρχής της επικουρικότητας για να εμποδισθεί η δράση υπέρ των καταναλωτών της Ευρώπης[semigr ]

Α. Ολοκλήρωση του έργου της προηγούμενης περιόδου

5. ζητεί από της Επιτροπή να εξασφαλίσει την ταχεία έγκριση της οδηγίας του Συμβουλίου για τις πωλήσεις εξ αποστάσεως και την οδηγία του Συμβουλίου για τη συγκριτική διαφήμιση, να υποβάλει δε νέα πρόταση για οδηγία σχετικά με την αξιοπιστία των υπηρεσιών[semigr ]

6. τονίζει ότι η δημιουργία μιας ενιαίας αγοράς για τους καταναλωτές πρέπει να προωθηθεί με την προσεχτική εφαρμογή και εκτέλεση της νομοθεσίας για τους καταναλωτές στα κράτη μέλη και ζητεί από την Επιτροπή να ελέγξει εξονυχιστικά τη διαδικασία εφαρμογής για να εξασφαλίσει ότι λαμβάνονται πλήρως υπόψη τα συμφέροντα των καταναλωτών[semigr ]

B. Νέες προτεραιότητες

7. ζητεί από την Επιτροπή να επικεντρώσει τη δράση της στα ακόλουθα θέματα:

α) Ευκολότερη πρόσβαση στη δικαιοσύνη

8. καλεί την Επιτροπή να μεριμνά εις το εξής ώστε να ενσωματώνουν τα κράτη μέλη τις οδηγίες εγκαίρως[semigr ] φρονεί ότι αυτό αποτελεί απαραίτητη προϋπόθεση ώστε να διαθέτει ο καταναλωτής, σε όλη την Ένωση, ένα κατώτερο όριο προστασίας και να μπορεί επίσης να εγείρει απαιτήσεις σε κοινοτικό επίπεδο[semigr ]

9. φρονεί ότι, σε μια πρώτη φάση, όλα τα κράτη μέλη πρέπει να εφαρμόσουν αποτελεσματικά τις διεθνείς συμβάσεις περί των οποίων γίνεται λόγος στην ανακοίνωση της Επιτροπής σχετικά με το σχέδιο δράσης για την πρόσβαση των καταναλωτών στη δικαιοσύνη και την επίλυση των καταναλωτικών διαφορών στην εσωτερική αγορά (COM(96)0013 - C4-0195/96)[semigr ]

10. ζητεί από την Επιτροπή να εγκρίνει ταχέως την οδηγία περί δικαστικών εντολών και να συμπληρώσει τα μέτρα που χρειάζονται για να εξασφαλισθεί η δυνατότητα πρόσβασης των καταναλωτών στη δικαιοσύνη ενώπιον των δικαστηρίων μέσω νομοθετικών πράξεων προκειμένου :

- να εξασφαλισθεί η αμοιβαία αναγνώριση των προϋποθέσεων για να τύχει κάποιος νομικής βοήθειας,

- να μπορούν οι οργανώσεις καταναλωτών και οι δημόσιοι φορείς να καταθέτουν αγωγές περί ποιότητας,

- να θεσπιθεί το δικαίωμα προσφυγής για παραβάσεις της κοινοτικής νομοθεσίας[semigr ]

11. ζητεί από την Επιτροπή να συντομεύσει τη διάρκεια των προθεσμιών που αναφέρονται στο ενδεικτικό χρονοδιάγραμμα του παραρτήματος Ι σχετικά με το προαναφερθέν σχέδιο δράσης για την πρόσβαση των καταναλωτών στη δικαιοσύνη, δοθέντος ότι η προθεσμία για την παρακολούθηση της προώθησης των εξωδικαστικών διαδικασιών που προβλέπεται από το εν λόγω σχέδιο είναι υπερβολικά μακρά[semigr ]

12. ζητεί από την Επιτροπή να εξετάσει το θέμα της ασφάλισης των δικαστικών δαπανών[semigr ]

13. ζητεί από την Επιτροπή να εκπονήσει νομοθεσία για να εξασφαλισθεί η καθιέρωση ευρέων κοινοτικών νομικών και εμπορικών εγγυήσεων[semigr ]

β) Εκπροσώπηση των οικονομικών συμφερόντων των καταναλωτών

14. ζητεί από την Επιτροπή να εκπονήσει νομοθεσία η οποία θα:

- καθιστά υποχρεωτική τη Σύσταση του 1988 περί συστημάτων πληρωμής:

- ρυθμίζει τις πωλήσεις χρηματοπιστωτικών υπηρεσιών εξ αποστάσεως,

- θεσπίζει έναν ενιαίο μαθηματικό τύπο για τον υπολογισμό του APR (Τιμής του Ετήσιου Ποσοστού) σε όλη την ΕΕ[semigr ]

15. ζητεί από την Επιτροπή να δώσει συνέχεια στο Πράσινο Βιβλίο περί Ενυπόθηκης Πιστώσεως με συγκεκριμένη δράση για να μπορέσουν οι καταναλωτές να συμμετάσχουν στην ενιαία ευρωπαϊκή αγορά[semigr ]

16. πιστεύει ότι η τήρηση των προθεσμιών πληρωμής είναι απολύτως ουσιώδης για την επίτευξη μιας αποτελεσματικής εσωτερικής αγοράς και, συνεπώς, ζητεί από την Επιτροπή να μελετήσει τη θέσπιση μέτρων για την πληρωμή τόκων υπερημερίας στους πιστωτές, η οποία θα έχει χαρακτήρα αυτόματο και θα λειτουργεί ως κύρωση για την μη πληρωμή χρεών. Τα μέτρα αυτά πρέπει να συμβάλλουν στην καθιέρωση μόνιμης αποζημίωσης για ζημίες που έχουν επισυμβεί σε σχέση με την ανάκτηση χρεών, σύμφωνα με διατιμημένα τέλη τα οποία θα καθορίζονται από τις αρμόδιες αρχές[semigr ]

17. φρονεί ότι θα ήταν ευκταίο να μελετηθεί από την Επιτροπή η εναρμόνιση των δικαστικών διαδικασιών για την ανάκτηση των καθυστερημένων πληρωμών και των σχετικών δαπανών[semigr ]

18. ζητεί από την Επιτροπή να συνεχίσει την έκθεσή της (COM(95)0117) σχετικά με τις πτυχές εφαρμογής της οδηγίας 87/102/ΕΟΚ σχετικά με την καταναλωτική πίστη ((ΕΕ L 42 της 12.2.1987, σελ. 48)) τροποποιώντας την εν λόγω οδηγία, κυρίως όσον αφορά το εύρος και τις διατάξεις που αφορούν τη δημοσιότητα και την ενημέρωση, τους διαφορετικούς τύπους συμβάσεων πίστωσης, την περίοδο προβληματισμού, τη βελτίωση των διατάξεων όσον αφορά τα προβλήματα πληρωμής, την τοκογλυφία, την υπερχρέωση, την προστασία της ιδιωτικής ζωής και τους μεσολαβητές πίστωσης[semigr ]

19. χαιρετίζει την εκστρατεία ενημερώσεως της Ευρωπαϊκής Επιτροπής και του Ευρωπαϊκού Κοινοβουλίου με θέμα την εισαγωγή του Ευρω και υποστηρίζει σχετικώς αποκεντρωμένη αντιμετώπιση η οποία δίνει τη δυνατότητα να παράσχονται πληροφορίες στον καταναλωτή, σε τοπικό επίπεδο[semigr ]

γ) Μετατροπή της πληροφόρησης των καταναλωτών σε δύναμη των καταναλωτών

20. ζητεί από την Επιτροπή να εξασφαλίσει ότι η Πρώτη Εκστρατεία Πληροφόρησης των Πολιτών θα έχει μια ισχυρή καταναλωτική διάσταση και ότι αυτή θα λαμβάνει υπόψη τα διδάγματα από την εκτίμηση της Ραδιοτηλεοπτικής Εκστρατείας για τους Καταναλωτές του 1995[semigr ]

21. καλεί την Επιτροπή να υποστηρίξει την εκστρατεία ενημερώσεώς του στους οργανισμούς στους οποίους εδρεύουν εκπρόσωποι των καταναλωτών και τους οποίους εμπιστεύονται αυτοί οι τελευταίοι[semigr ]

22. ζητεί από την Επιτροπή να αναπτύξει το δίκτυο των κέντρων διασυνοριακής πληροφόρησης παρέχοντας δωρεάν νομικές συμβουλές και πληροφορίες στους καταναλωτές[semigr ]

23. ζητεί από την Επιτροπή να λάβει μέτρα για περισσότερη συμμετοχή των εκπροσώπων των καταναλωτών στις διαδικασίες λήψεως αποφάσεων και να προβεί σε ενέργειες για να εξασφαλισθεί ότι οι εν λόγω διαδικασίες θα είναι ανοικτές και διαφανείς[semigr ]

24. υπογραμμίζει τη σημασία προώθησης ισχυρών ενώσεων καταναλωτών στις αναπτυσσόμενες χώρες ως σημαντικό όργανο επίτευξης μιας αγοράς ασφαλέστερων και πιο υγιεινών προϊόντων και μιας βιώσιμης ανάπτυξης[semigr ]

25. ζητεί από την Επιτροπή να υποβάλει προτάσεις για ένα δίκτυο ασφαλείας του προϊόντος προς συντονισμό των ενεργειών στον τομέα αυτό[semigr ]

26. καλεί την Επιτροπή να διοργανώσει συγκεκριμένες εκστρατείες ενημερώσεως για να ενθαρρυνθεί η χρησιμοποίηση βιώσιμων προϊόντων και να παρακινηθούν οι καταναλωτές να χρησιμοποιούν φιλοπεριβαλλοντικά προϊόντα[semigr ]

δ) Προώθηση μιας βιώσιμης πολιτικής για τα τρόφιμα προς το συμφέρον των καταναλωτών

27. ζητεί από την Επιτροπή να υποστηρίξει αμέσως τη σύσταση μιας ανεξάρτητης υπηρεσίας για την ασφάλεια των τροφίμων σε ευρωπαϊκό επίπεδο[semigr ]

28. πιστεύει ότι είναι ουσιαστικής σημασίας η επιβολή μεγαλύτερου ελέγχου στα επικίνδυνα ή ανασφαλή ευρωπαϊκά προϊόντα που διατίθενται στην αγορά των αναπτυσσομένων κρατών με σκοπό την σταδιακή επιβολή των ίδιων κριτηρίων - σ' ό,τι αφορά την ασφάλεια, την υγεία και το περιβάλλον - με αυτά που εφαρμόζονται στα προϊόντα μέσα στην Ευρωπαϊκή Ένωση[semigr ] ζητεί για το λόγο αυτό την κατάργηση των νομοθεσιών που επιτρέπουν διπλά κριτήρια[semigr ]

29. ζητεί από την Επιτροπή να προβεί σε συγκεκριμένες ενέργειες για την ανάπτυξη και προώθηση βιώσιμων προϊόντων και υπηρεσιών[semigr ]

30. πιστεύει ότι για το λόγο αυτό, οι επιχειρήσεις που στηρίζονται στο «fair trade» θα πρέπει να ενισχυθούν στις αναπτυσσόμενες χώρες και στην Ευρωπαϊκή Ένωση έτσι ώστε οι ευρωπαίοι καταναλωτές να έχουν πλήρως συνειδητοποιήσει αυτούς τους νέους τρόπους παραγωγής και εμπορίας[semigr ]

31. καλεί την Επιτροπή να υποβάλει ανυπερθέτως το Πράσινο Βιβλίο της - που έχει εξαγγείλει εδώ και πολύ καιρό - σχετικά με τις μελλοντικές νομικές διατάξεις που θα διέπουν τα τρόφιμα και στο οποίο θα καταλαμβάνουν πρωταρχική θέση τα ζητήματα της προστασίας των καταναλωτών[semigr ]

32. ζητεί από την Επιτροπή μετά από ενδελεχή αξιολόγηση, να προβεί σε αναθεώρηση της ισχύουσας και σε εκπόνηση νέας νομοθεσίας για την επισήμανση όπου θα λαμβάνονται υπόψη μεταξύ άλλων ο αυξανόμενος αριθμός των ατόμων που πάσχουν από αλλεργίες και το γεγονός ότι μικρός αριθμός καταναλωτών καταλαβαίνει πραγματικά το ισχύον σύστημα των κωδίκων Ε και γνωρίζοντας άλλωστε ότι πολυάριθμοι καταναλωτές δηλώνουν ότι τους απασχολούν οι επιπτώσεις, από δεοντολογικής και περιβαλλοντικής πλευράς, των προϊόντων που καταναλώνουν και της προέλευσής τους και στην οποία θα λαμβάνονται υπόψη τα εξής:

- η υποχρέωση της Επιτροπής -που έχει παραμεληθεί μέχρι σήμερα- σύμφωνα με το άρθρο 8 της οδηγίας 94/36/ΕΚ σχετικά με τις χρησιμοποιούμενες στα τρόφιμα χρωστικές ουσίες, να οργανώσει εκστρατεία, σε συνεργασία με το Ευρωπαϊκό Κοινοβούλιο, τα εθνικά υπουργεία, τις βιομηχανίες τροφίμων και τις καταναλωτικές οργανώσεις, με σκοπό την ενημέρωση των καταναλωτών σχετικά με τις διαδικασίες αξιολόγησης και έγκρισης ως προς τις επιτρεπόμενες χρωστικές ουσίες και με την σημασία του συστήματος των διαφόρων «Ε»,

- οι πληροφορίες στην ετικέτα πρέπει να είναι τουλάχιστον τέτοιας φύσεως ώστε ο καταναλωτής να μπορεί να επιλέγει συνειδητά και υπεύθυνα ένα ορισμένο προϊόν[semigr ]

- η ετικέτα πρέπει να προειδοποιεί, με κατανοητό σε όλους και διαφανή για όλους τρόπο,για τους κινδύνους που περικλείει ένα προϊόν όσον αφορά την υγεία και την ασφάλεια[semigr ]

- το εύρος των πληροφοριών στην ετικέτα δεν πρέπει να δυσχεραίνει τον καταναλωτή να διακρίνει τις προειδοποιήσεις που αφορούν πραγματικώς την ασφάλεια και την υγεία του από τα καθαρώς πληροφοριακά και αδιάφορα για τον καταναλωτή δεδομένα[semigr ]

θα πρέπει να εξεταστεί και να επιλεγεί, κατά ομάδα προϊόντων και κατά περίπτωση, η πληροφορία που είναι σχετική - υπό το πρίσμα των προαναφερθέντων - και να αναγράφεται στην ετικέτα[semigr ]

33. υπογραμμίζει ότι, όπως αναγγέλει η Επιτροπή, η αναθεώρηση και η απλοποίηση της νομοθεσίας για τις ετικέτες των τροφίμων πρέπει να λαμβάνει πλήρως υπόψη την επιταγή ενός υψηλού επιπέδου προστασίας των καταναλωτών (άρθρο 129Α της Συνθήκης ΕΚ) και οφείλει κατά συνέπεια να εγγυάται την πλήρη ενημέρωση των καταναλωτών[semigr ]

34. ζητεί από την Επιτροπή να προτείνει νομοθεσία που θα ρυθμίζει τις καταγγελίες για τρόφιμα και για το περιβάλλον και να λάβει μέτρα για την περαιτέρω ανάπτυξη της οικολογικής ετικέτας[semigr ]

ε) Εξασφάλιση της πρόσβασης των καταναλωτών σε υπηρεσίες για όλους

35. ζητεί από την Επιτροπή να καταλήξει γρήγορα σε έναν ενιαίο βασικό ορισμό της υπηρεσίας για όλους, ο οποίος θα εγγυάται την πρόσβαση σε όλους τους καταναλωτές, οπουδήποτε και σε προσιτές τιμές[semigr ]

36. καλεί την Επιτροπή να προβλέψει το ταχύτερο δυνατόν κανόνες οι οποίοι θα καθορίζουν την ευθύνη των φορέων παροχής δημοσίων υπηρεσιών σε περίπτωση παρατυπιών - τόσο από δημόσιες όσο και από ιδιωτικές επιχειρήσεις - κατά την λειτουργία παροχής των υπηρεσιών αυτών ώστε, κατ' αυτόν τον τρόπο, να διασφαλίζεται κάποια προστασία στον καταναλωτή ο οποίος σε πολλές περιπτώσεις εξαρτάται από τις εν λόγω υπηρεσίες[semigr ]

37. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.